الصفحه دى يتيمه, حاول تضيفلها لينك فى صفحات تانيه متعلقه بيها. نوباديا (نوبى قديم: Ⲛⲟⲩⲃⲁⲇⲓⲁ |Noubadia|; يونانى كوينه: Νοβαδἰα |Nobadia|) كانت مملكه مسيحيه قديمه فى النوبه التحتانيه و بعد كده هى منطقه من مملكة ماكوريا (Makuria; نوبى قديم: Ⲙⲁⲕⲟⲩⲣⲓⲁ; او مقرة) النوبيه. عادة بتتسمّا المَريس فى كتابات التاريخ العربى. إتأسست سنة 350 م و فضلت موجوده لحد سنة 650 تقريبا. إحتمال إن نوباديا يكون اسسها Nobatae, اللى دعاه الامبراطور الرومانى ديوكليتيانوس |Diocletianus| للمنطقه من الصحرا المصريه عشان يساعد على هزم البليميين Blemmyae سنة 297. نوباتيا فى بدايتها ممكن تكون نفس الحضاره اللى إتعرفت لعلما الاثار بـ ثقافة بالانا Ballana. نتيجة كده النوباديين كانو ناجحين, و فيه مخطوطه لـ سيلكو Silko, "باسيليسكوس" النوبادى, بيدّعى إنه ساق البليميين لجوا الصحرا الشرقيه. حوالين الوقت ده العاصمه النوباديه إتأسست فى پاخوراس Παχώρας, دلوقتى فاراس (|Faras|; نوبى قديم: Ⲡⲁⲣⲁ); بعد شويه قليلين, نوباديا إتحوّلت للمسيحيه الاورتودوكس الشرقيه (اللى مش تشالسيدونيّه). سنة 701, نوباديا كانت مضمومه لجراتها الجنوبيه ماكوريا. ظروف الإتحاد ده مش معروفه.